**Izvještaj o zaduživanju na domaćem i stranom tržištu novca i kapitala**

U razdoblju 01.01.-31.12.2019. godine Općina Netretić nije se zaduživala na domaćem i stranom tržištu novca i kapitala.

**Izvještaj o korištenju proračunske zalihe**

U razdoblju 01.01.-31.12. 2019. godine nije korištena proračunska zaliha.

**Izvještaj o suglasnostima**

U razdoblju 01.01.-31.12.2019. godine Općina Netretić nije izdavala niti dobivala suglasnosti.

**Obrazloženje ostvarenja prihoda i primitaka, rashoda i izdataka**

U razdoblju 01.01.-31.12.2019. godine ostvareni su prihodi i primici proračuna Općine Netretić u ukupnom iznosu od 7.542.362,95 kuna a što je 91,88 posto u odnosu na godišnji planirani Proračuna za 2019. godinu.

Najznačajniji prihodi proračuna Općine Netretić su prihodi od poreza koji su u razdoblju 01.01. – 31.12.2019. godine ostvareni u iznosu od 5.432.005,33 kuna što je 103,01 posto u odnosu na godišnji plan, a odnose se na porez na dohodak, porez na kuće za odmor, porez na promet nekretnina, porez na potrošnju i porez na tvrtku odnosno naziv tvrtke i to kako slijedi:

Tabela 1 Prihodi od poreza

|  |  |  |  |
| --- | --- | --- | --- |
| **NAZIV** | **PRORAČUN ZA 2019. GODINU** | **IZVRŠENJE**  **1-12/2019.** | **INDEKS**  **IZVRŠENJE/**  **PLAN** |
| 1. Porez na dohodak | 4.879.393,22 | 5.013.082,76 | 102,74 |
| 1. Porezi na imovinu  * porez na kuće za odmor * porez na promet nekretnina | 310.000,00 | 342.782,94  79.547,25  263.235,69 | 110,58 |
| 1. Porezi na robu i usluge  * porez na potrošnju * porez na tvrtku odnosno naziv tvrtke | 84.000,00 | 76.139,63  74.539,63  1.600,00 | 90,64 |
| **Ukupno prihodi od poreza** | **5.273.393,22** | **5.432.005,33** | **103,01** |

Također su u 2019. godini planirani prihodi od pomoći iz inozemstva (darovnice) i od subjekata unutar općeg proračuna u iznosu od 912.397,30 kuna, a u razdoblju 01.01. – 31.12.2019. godine ostvareni su u iznosu od 898.398,86 kuna što je 98,47 posto od godišnjeg plana.

Tabela 2 Pomoći iz inozemstva (darovnice) i od subjekata unutar općeg proračuna

|  |  |  |  |
| --- | --- | --- | --- |
| **NAZIV** | **PRORAČUN ZA 2019. GODINU** | **IZVRŠENJE**  **1-12/2019.** | **INDEKS**  **IZVRŠENJE/**  **PLAN** |
| 1. Pomoći iz proračuna  * tekuće pomoći iz proračuna * kapitalne pomoći proračunu iz drugih proračuna  1. Pomoći od izvanproračunskih korisnika  * tekuće pomoći od izvanproračunskih korisnika | 867.897,30  44.500,00 | 857.897,30  137.897,30  720.000,00  40.501,56 | 98,85  91,01 |
| **Ukupno pomoći iz inozemstva (darovnice) i od subjekata unutar općeg proračuna** | **912.397,30** | **898.398,86** | **98,47** |

U 2019. godini planirani su i prihodi od imovine u iznosu od 261.000,00 kuna, a u razdoblju 01.01. – 31.12.2019. godine ostvareni u iznosu od 246.412,91 kuna što je 94,41 posto od plana.

Tabela 3 Prihodi od imovine

|  |  |  |  |
| --- | --- | --- | --- |
| **NAZIV** | **PRORAČUN ZA 2019. GODINU** | **IZVRŠENJE 1-12/2019.** | **INDEKS**  **IZVRŠENJE/**  **PLAN** |
| 1. Prihodi od financijske imovine  * kamate na oročena sredstva i depozite po viđenju * prihodi od zateznih kamata | 1.000,00 | 708,36  22,30  686,06 | 70,84 |
| 1. Prihodi od nefinancijske imovine  * naknade za koncesije * prihodi od zakupa i iznajmljivanja imovine * naknade za korištenje nefinancijske imovine * ostali prihodi od nefinancijske imovine | 260.000,00 | 245.704,55  39.465,43  37.244,32  133.183,22  35.811,58 | 94,50 |
| **Ukupno prihodi od imovine** | **261.000,00** | **246.412,91** | **94,41** |

Prihodi od upravnih i administrativnih pristojbi, pristojbi po posebnim propisima i naknada ostvareni su u razdoblju 01.01.-31.12.2019. godine u iznosu od 911.215,66 kuna što je 108,59 posto u odnosu na godišnji plan. Znatno veći prihod ostvaren je zbog značajnog povećanja prihoda od komunalne naknade u odnosu na ranije godine što nismo mogli realno planirati.

Tabela 4 Prihodi od upravnih i administrativnih pristojbi, pristojbi po posebnim propisima i naknada

|  |  |  |  |
| --- | --- | --- | --- |
| **NAZIV** | **PRORAČUN ZA 2019. GODINU** | **IZVRŠENJE**  **1-12/2019.** | **INDEKS**  **IZVRŠENJE/PLAN** |
| 1. Upravne i administrativne pristojbe  * državne upravne i sudske pristojbe | 100,00 | 127,32 | 127,32 |
| 1. Prihodi po posebnim propisima  * prihodi vodnog gospodarstva * doprinosi za šume * ostali nespomenuti prihodi | 332.000,00 | 348.688,87  2.986,39  13.846,65  331.855,83 | 105,03 |
| 1. Komunalni doprinosi i naknade  * komunalni doprinosi * komunalne naknade | 507.000,00 | 562.399,47  32.503,47  529.896,00 | 110,93 |
| **Ukupno prihodi od upravnih i administrativnih pristojbi, pristojbi po posebnim propisima i naknada** | **839.100,00** | **911.215,66** | **108,59** |

Prihod od prodaje materijalne imovine – prirodna bogatstva ostvareni su u iznosu od 54.330,19 kuna a odnose se na prodaju zemljišta u vlasništvu Općine Netretić.

U razdoblju 01.01. – 31.12.2019. godine ostvareni su rashodi i izdaci proračuna Općine Netretić u ukupnom iznosu od 7.779.499,61 kuna a što je 94,77 posto o donosu na godišnji planirani Proračun za 2019. godinu.

Program 01: Javna uprava i administracija Općinskog vijeća

Cilj 1: Razvoj konkurentnog i održivog gospodarstva

Rashodi po ovom programu izvršeni su u razdoblju 01.01. – 31.12. 2019. godine u odnosu na godišnji plan sa 94,46 posto tj. u iznosu od 49.698,66 kuna a odnose se na troškove rada Općinskog vijeća Općine Netretić.

Program 02: Javna uprava i administracija

Cilj 1: Razvoj konkurentnog i održivog gospodarstva

Rashodi po ovom programu izvršeni su u razdoblju 01.01. – 31.12.2019. godine u odnosu na godišnji plan sa 94,36 posto tj. u iznosu od 1.754.429,07 kuna, a odnose se na rad Jedinstvenog upravnog odjela, materijalne rashode, financijske rashode, ostale rashode, provedbu izbora, redovno održavanje zgrada, javne radove i nabavu nefinancijske imovine.

Program 03: Potpora poljoprivredi

Cilj 1: Razvoj konkurentnog i održivog gospodarstva

Rashodi po ovom programu izvršeni su u razdoblju 01.01. -31.12.2019. godine u odnosu na godišnji plan sa 87,35 posto tj. u iznosu od 78.614,39 kuna, a odnose se na sufinanciranje polica osiguranja usjeva i nasada, sufinanciranje osiguranja životinja, sufinanciranje umjetnog osjemenjivanja krava i krmača, sufinanciranje dokumentacije za legalizaciju poljoprivrednih objekata, sufinanciranje uzgoja pčelinjih zajednica, sufinanciranje nabave izvornih pasmina koza i ovaca i sufinanciranje kupnje sadnog materijala. Izvršenje je znatno manje od plana iz razloga što je iz godine u godinu sve manje poljoprivrednih gospodarstava na području Općine Netretić.

Program 04: Promicanje kulture

Cilj 3: Podizanje razine kvalitete života

Rashodi po ovom programu izvršeni su u razdoblju 01.01. – 31.12.2019. godine u odnosu na godišnji plan sa 98,92 posto tj. u iznosu od 270.769,26 kuna, a odnose se na organiziranje manifestacija, tekuće donacije kulturno umjetničkim društvima, kapitalnu donaciju za obnovu crkve i obnovu Starog grada Novigrad.

Program 05: Razvoj sporta i rekreacije

Cilj 3: Podizanje razine kvalitete života

Rashodi po ovom programu izvršeni su u razdoblju 01.01. – 31.12.2019. godine u odnosu na godišnji plan sa 100,00 posto tj. u iznosu od 55.000,00 kuna, a odnose se na tekuće donacije

sportskom društvu.

Program 06: Razvoj civilnog društva

Cilj 3: Podizanje razine kvalitete života

Rashodi po ovom programu izvršeni su u razdoblju 01.01. – 31.12.2019. godine u odnosu na godišnji plan sa 99,77 posto tj. u iznosu od 38.609,76 kuna, a odnose se na donacije političkim strankama i Crvenom križu.

Program 07: Donacije organizacijama civilnog društva

Cilj 3: Podizanje razine kvalitete života

Cilj 1: Razvoj konkurentnog i održivog gospodarstva

Rashodi po ovom programu izvršeni su u razdoblju 01.01. – 31.12.2019. godine u odnosu na godišnji plan sa 100,00 posto tj. u iznosu od 25.000,00, a odnose se na ostale donacije i kapitalne donacije za lovstvo.

Program 08: Organiziranje i provođenje zaštite i spašavanja

Cilj 1: Razvoj konkurentnog i održivog gospodarstva

Rashodi po ovom programu izvršeni su u razdoblju 01.01. – 31.12.2019. godine u odnosu na godišnji plan s 97,69 posto tj. u iznosu od 341.913,64 kuna a odnose se na tekuće i kapitalne donacije za vatrogastvo, financiranje HGSS i vježbu civilne zaštite.

Program 09: Predškolski odgoj

Cilj 2: Razvoj ljudskih potencijala

Rashodi po ovom programu izvršeni su u razdoblju 01.01. – 31.12.2019. godine u odnosu na godišnji plan s 99,10 posto tj. u iznosu 353.980,05 kuna, a odnose se na rad male škole i sufinanciranje boravka djece u vrtićima.

Program 10: Osnovno, srednjoškolsko, više i visoko obrazovanje

Cilj 2: Razvoj ljudskih potencijala

Rashodi po ovom programu izvršeni su u razdoblju 01.01. – 31.12.2019. godine u odnosu na godišnji plan sa 98,84 posto tj. u iznosu 347.339,76 kuna, a odnose se na tekuće i kapitelne donaciju za OŠ Netretić, sufinanciranje prijevoza učenika srednjih škola i pomoć studentima.

Program 11: Socijalna skrb

Cilj 3: Podizanje razine kvalitete života

Cilj 2: Razvoj ljudskih potencijala

Rashodi po ovom programu izvršeni su u razdoblju 01.01. – 31.12.2019. godine u odnosu na godišnji plan sa 91,50 posto tj. u iznosu 93.697,81 kuna, a odnose se na pomoći socijalno ugroženim obiteljima 55.697,81 kuna i pomoć za novorođeno dijete 38.000,00 kuna.

Program 12: Održavanje komunalne infrastrukture

Cilj 1: Razvoj konkurentnog i održivog gospodarstva

Rashodi po ovom programu izvršeni su u razdoblju 01.01. – 31.12.2019. godine u odnosu na godišnji plan sa 92,04 posto tj. u iznosu 943.341,88 kuna, a odnose se na izdatak za javnu rasvjetu, tekuće održavanje javne rasvjete, održavanje cesta, održavanje mrtvačnica i groblja, te održavanje javnih površina.

Program 13. Upravljanje imovinom

Cilj 1: Razvoj konkurentnog i održivog gospodarstva

Cilj 3: Podizanje razine kvalitete života

Rashodi po ovom programu izvršeni su u razdoblju 01.01. – 31.12.2019. godine u odnosu na godišnji plan sa 94,08 posto tj. u iznosu 3.172.897,49 kuna, a odnose se na ulaganje i izgradnju kapitalnih objekata tj. izradu projektne dokumentacije za obnovu zgrade Općine i uređenje (Netretić 2), rekonstrukciju nerazvrstane prometnice u Općini Netretić, modernizaciju nerazvrstanih prometnica na području Općine Netretić, uređenje ceste do Turističke zone Kunići, sanaciju klizišta u Dubravcima NC DU-05, nabavu prometnih znakova, rekonstrukciju groblja Završje I. faza, Sanaciju stare mrtvačnice i parkirališta na groblju Novigrad na Dobri, modernizaciju javne rasvjete IV. faza, izgradnju javne rasvjete Dubravci, rekonstrukciju Društvenog doma u Srednjem Prilišću, obnovu Društvenog doma Mračin i postavljanje ograde na istočnom dijelu igrališta Netretić.

Program 14: Promicanje turizma

Cilj 1: Razvoj konkurentnog i održivog gospodarstva

Rashodi po ovom programu izvršeni su u razdoblju 01.01. – 31.12.2019. godine u odnosu na godišnji plan sa 100 posto tj. u iznosu 10.000,00 kuna, a odnose se na sufinanciranje područne Turističke zajednice.

Program 15: Gospodarenje otpadom

Cilj 1: Razvoj konkurentnog i održivog gospodarstva

Rashodi po ovom programu izvršeni su u razdoblju 01.01. – 31.12.2019. godine u odnosu na godišnji plan sa 98,56 posto tj. u iznosu 54.207,84 kuna a odnose se na naknadu za zbrinjavanje i odlaganje komunalnog otpada.

Program 16: Udio u trgovačkom društvu

Cilj 1: Razvoj konkurentnog i održivog gospodarstva

Rashodi po ovom programu izvršeni su u razdoblju 01.01. – 31.12.2019. godine u odnosu na godišnji plan sa 100 posto tj. u iznosu 180.000,00 kuna a odnose se na udio u trgovačkom društvu Čistoća Duga Resa.

Stanje neproizvedene dugotrajne imovine Općine Netretić na dan 31.12.2019. godine iznosi 30.513.368,96 kuna.

Višak prihoda nad rashodima na dan 31.12.2019. godine iznosi 631.172,82 kuna.

Ukupne nedospjele obveze Općine Netretić prema dobavljačima na dan 31.12. 2019. godine iznose 777.556,19 kuna, dospjelih obveza nema.

Ukupna potraživanja na dan 31.12.2019. godine iznose 1.626.746,89 kuna tj. umanjenja za ispravak vrijednosti potraživanja na dan 31.12.2019. godine u iznosu od 633.808,13 kuna te iznose 992.938,76 kuna.

Potraživanja za kapitalne pomoći iz državnog proračuna temeljem prijenosa EU sredstava na dan 31.12.2019. godine iznose 528.021,49 kuna a iskazana su na kontu 163820.

Dana jamstva na dan 31.12.2019. godine iznose 1.300.000,00 kuna a primljena jamstva 1.124.536,92 kuna.

Općina Netretić na dan 31.12.2019. godine nema sudskih sporova u tijeku.

Na dan 31.12.2019. godine Općina Netretić posjeduje udio u trgovačkom društvu Čistoća Duga Resa d.o.o. u iznosu od 180.000,00 kuna ili 13,33%.